[bookmark: _Toc336440065][bookmark: _Toc337131581][bookmark: _Toc8726675]LĪGUMA PROJEKTS
LĪGUMS Nr. 1/4-2/______-2024
par pludmales volejbola laukuma izbūvi Jaunmārupē, Mārupes pagastā

Mārupē	Datums skatāms laika zīmogā
Mārupes novada pašvaldība, reģ. Nr. 90000012827, tās izpilddirektore Agnese Jankuna, kura rīkojas uz Mārupes novada pašvaldības nolikuma pamata, (turpmāk – Pasūtītājs), no vienas puses,
un 
_________________, reģ. Nr. ____________, tās _____________ personā, kurš/a rīkojas saskaņā ar ____________, (turpmāk – Izpildītājs), no otras puses, Pasūtītājs un Izpildītājs abi kopā saukti arī Puses, 
pamatojoties uz iepirkuma “Pludmales volejbola laukuma izbūve Jaunmārupē”, identifikācijas Nr. MNP 2024/90 (turpmāk – Iepirkums) rezultātiem noslēdz šādu līgumu (turpmāk – Līgums):
LĪGUMA PRIEKŠMETS
[bookmark: _Ref512502106]Pasūtītājs uzdod un Izpildītājs apņemas veikt pludmales volejbola laukuma (turpmāk – Objekts) izbūvi (turpmāk – Darbi) Jaunmārupē, Mārupes pagastā, Mārupes novadā.
[bookmark: _Ref52373305]Pasūtītājs uzdod un apņemas apmaksāt, un Izpildītājs apņemas veikt Darbu izpildi Objektā saskaņā ar Latvijas Republikā (turpmāk – LV) spēkā esošajiem normatīvajiem aktiem, Iepirkuma nolikumu, Pasūtītāja iepirkuma gaitā sniegtajām atbildēm un precizējumiem, Izpildītāja Iepirkumā iesniegto tehnisko - finanšu piedāvājumu (Līguma pielikums), atbilstoši SIA “BM projekts”, reģ. Nr. 40103196966, izstrādātajam būvprojektam “Jaunmārupes pludmales volejbola laukums” (turpmāk – Projekts), kā arī nodrošināt Objekta nodošanu ekspluatācijā atbilstoši LV spēkā esošajiem normatīvajiem aktiem. 
Izpildītājs Darbus veic ar savu darbaspēku, darba rīkiem un ierīcēm, materiāliem utt., kas pieņemami Pasūtītājam.
Darbu veikšanas vieta: Īvju iela 5, Jaunmārupe, Mārupes pagasts, Mārupes novads, LV-2166.
LĪGUMA SUMMA UN SAMAKSAS KĀRTĪBA
[bookmark: _Ref486939668]Līguma summa ir ________ EUR (_________________ euro) bez pievienotās vērtības nodokļa (turpmāk – PVN).
PVN tiek maksāts saskaņā ar Latvijas Republikā spēkā esošajos normatīvajos aktos noteikto kārtību.
[bookmark: _Ref495564402]Samaksa par izpildītajiem Darbiem tiek veikta šādā kārtībā:
[bookmark: _Ref174360685]Pasūtītājs veic vienu starpmaksājumu 50% apmērā no Līguma summas 30 (trīsdesmit) dienu laikā pēc Līguma 3.4. punktā norādītā būvdarbu pabeigšanas akta abpusējas parakstīšanas un rēķina iesniegšanas dienas;
[bookmark: _Ref174360696]Pasūtītājs veic atlikušo maksājumu 30 (trīsdesmit) dienu laikā pēc visu Darbu pabeigšanas, Objekta ekspluatācijā nodošanas akta abpusējas parakstīšanas un rēķina iesniegšanas dienas.
Rēķini nedrīkst būt izrakstīti ātrāk kā dienā, kad Puses abpusēji parakstījušas Līguma 2.3.1. un 2.3.2. punktā minēto aktu.
Pasūtītājs veic samaksu Izpildītājam pārskaitot naudu uz Izpildītāja rēķinā norādīto bankas kontu.
Par apmaksas dienu tiek uzskatīta diena, kad Pasūtītājs ir veicis pārskaitījumu uz Izpildītāja rēķinā norādīto bankas kontu, ko apliecina maksājuma uzdevums.
LĪGUMA IZPILDES KĀRTĪBA UN TERMIŅI
[bookmark: _Ref486940990]Parakstot Līgumu, Izpildītājs apliecina, ka pilnībā ir iepazinies ar Darbu izpildes vietu un Objektu, visiem noteikumiem un prasībām, kas attiecināmi uz Līgumā noteikto Darbu pilnīgu izpildi.
Par Objekta nodošanu Izpildītājam Darbu veikšanai Puses paraksta Objekta nodošanas –pieņemšanas aktu.
[bookmark: _Ref157369022][bookmark: _Ref157370897]Darbu izpildes kopējais termiņš: 9 (deviņu) nedēļu laikā no Līguma abpusējas parakstīšanas dienas, no kura Darbi izpildāmi 5 (piecu) nedēļu laikā no Līguma abpusējas parakstīšanas dienas, par ko Puses abpusēji paraksta Būvdarbu pabeigšanas aktu, Objekta izpilddokumentācija sagatavojama un Objekts nododams ekspluatācijā 4 (četru) nedēļu laikā no šajā punktā noteiktā Būvdarbu pabeigšanas akta abpusējas parakstīšanas dienas.
Ja Pasūtītājam ir iebildumi par Darbu kvalitāti vai to neatbilstību Līguma noteikumiem, iebildumi tiek fiksēti defektu aktā. Defektu aktā konstatētos defektus Izpildītājs novērš par saviem līdzekļiem 5 (piecu) darba dienu laikā no defekta akta parakstīšanas dienas. Defektu novēršana nepagarina Darbu izpildes termiņu. 
Jautājumu par defektu aktā norādīto neatbilstību pamatotību izlemj Pušu pārstāvji defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu būvekspertu, kura pakalpojumu apmaksā Izpildītājs, ja tiek konstatēts, ka konstatēto neatbilstību rašanās iemesls nav Pasūtītāja vaina. Ja neatkarīgais būveksperts konstatē, ka neatbilstība radusies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
Ja Izpildītājs neceļ iebildumus, tomēr Līgumā norādītajā termiņā nenovērš defektu aktā fiksētās neatbilstības, Pasūtītājam ir tiesības minēto neatbilstību novēršanai uz Izpildītāja rēķina pieaicināt citu kompetentu personu un Izpildītāja pienākums ir segt konstatēto neatbilstību novēršanas izdevumus pilnā apmērā.
PUŠU TIESĪBAS UN PIENĀKUMI
Izpildītājs apņemas:
1.1.1. izpildot ar Līgumu uzņemtās saistības, veikt Darbus ievērot Latvijas Republikas normatīvos aktus, uzņemoties visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;
1.1.2. veikt Darbus kvalitatīvi, ievērojot tehniskās dokumentācijas prasības un apjomus, saskaņoto Darbu veikšanas projektu (DVP), tehnoloģisko procesu secību, būvnormatīvus, Līguma noteikumus un Pasūtītāja norādījumus;
1.1.3. pilnā apmērā atbildēt par savu darbinieku vai pieaicināto apakšuzņēmēju darbinieku darbības/bezdarbības rezultātā Pasūtītājam vai Objektam nodarītajiem zaudējumiem;
1.1.4. ja Pasūtītājam rodas pretenzijas par Darbu kvalitāti vai citiem no Līguma izrietošiem jautājumiem, izskatīt Pasūtītāja objektīvi pamatotās rakstiskās pretenzijas un 5 (piecu) darba dienu laikā no defektu akta parakstīšanas dienas bez Darbu izpildes termiņa pagarinājuma un papildus maksām novērst pretenzijās norādītos defektus vai nepilnības;
1.1.5. pēc Pasūtītāja pārstāvja pieprasījuma uzrādīt Darbu izpildē izmantojamo būvmateriālu sertifikātus;
1.1.6. krāsu toņus un būvizstrādājumus saskaņot ar Pasūtītāju.
Izpildītājs ir tiesīgs pieprasīt un saņemt no Pasūtītāja visu Izpildītājam nepieciešamo informāciju, kas saistīta ar Darbu izpildes vietu, un kas ir Pasūtītāja rīcībā.
Pasūtītājs:
1.1.7. apņemas savlaicīgi veikt visus Līgumā atrunātos maksājumus;
1.1.8. ir tiesīgs jebkurā laikā pārbaudīt Darbu izpildi un izteikt saistošus un pamatojošus norādījumus to gaitā. 
GARANTIJAS
Izpildītājs, parakstot Līgumu, garantē visu Darbu pilnīgu un savlaicīgu izpildi.
Izpildītājs, parakstot Līgumu, garantē, ka tam ir un būs visas nepieciešamās speciālās atļaujas, licences vai sertifikāti Līgumā atrunāto Darbu veikšanai visā to izpildes periodā.
Izpildītājs, parakstot Līgumu, dod 24 (divdesmit četri) mēnešu garantiju (Garantijas termiņš) izpildītajiem Darbiem, t.sk. arī būvizstrādājumiem, iekārtām, mehānismiem, skaitot no dienas, kad Puses abpusēji parakstījušas Objekta ekspluatācijā pieņemšanas aktu. Dodot Līgumā atrunātās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār.
Izpildītājs apņemas bez maksas novērst jebkuru Darbu defektu, ja defekts ir atklāts Garantijas termiņā.
Garantija neattiecas uz defektiem, kas radušies:
1.1.9. apzinātu bojājumu konstatēšanas gadījumā;
1.1.10. neatļautu izmaiņu veikšanas, Pasūtītāja pašrocīgas remontēšanas rezultātā;
1.1.11. nepārvaramas varas apstākļu rezultātā.
Garantijas laikā Izpildītājs uz sava rēķina nodrošina visu garantijas darbu veikšanu.
[bookmark: _Ref512516387]Pasūtītājs 5 (piecu) darba dienu laikā no defekta konstatēšanas dienas) rakstiski (uz e-pastu: __________) paziņo Izpildītājam par jebkuru Darbu bojājumu vai Darbu neatbilstību Līgumam, kas jānovērš Garantijas termiņa ietvaros. Izpildītājam ne vēlāk kā 3 (trīs) darba dienu laikā no paziņošanas brīža jāierodas uz abpusēju defektu akta sastādīšanu. Ja Izpildītājs šajā termiņā neierodas, Pasūtītājs vienpusēji sagatavo defektu aktu, kas ir saistošs Izpildītājam. Pasūtītājs sagatavo defektu aktu un nekavējoties iesniedz Izpildītājam. Izpildītājs novērš attiecīgi defektu aktā konstatētās neatbilstības 10 (desmit) darba dienu laikā, skaitot no defektu akta sagatavošanas dienas, vai ne vēlāk kā 1 (vienas) darba dienas laikā no defektu akta sagatavošanas dienas rakstveidā iesniedz Pasūtītājam motivētu atteikumu novērst konstatētās neatbilstības. Pēc konstatēto neatbilstību novēršanas Izpildītājs sagatavo nodošanas – pieņemšanas aktu par novērstajām neatbilstībām un iesniedz to Pasūtītājam.
Ja tiek konstatēts, ka neatbilstības saskaņā ar Līgumu nav novērstas, Pasūtītājam ir tiesības minēto neatbilstību novēršanai uz Izpildītāja rēķina pieaicināt citu kompetentu personu un Izpildītāja pienākums ir segt konstatēto neatbilstību novēršanas izdevumus pilnā apmērā.
Jautājumu par Līguma 5.7. punktā minētā defektu aktā norādītā pamatotību izlemj Pušu pilnvarotie pārstāvji defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka Darbu neatbilstība nav Pasūtītāja vaina. Ja neatkarīgais eksperts konstatē, ka attiecīgi Darbu neatbilstības iemesls radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
[bookmark: _Ref452561661]Izpildītājs atbild par visu to personu drošību Darbu veikšanas laikā Objektā, kurām ir tiesības tur atrasties un nodrošina nepiederošu vai neatbilstoši ekipētu personu neielaišanu Objektā. Izpildītājs ir atbildīgs par darba drošības noteikumu ievērošanu Darbu veikšanas laikā Objektā.
APDROŠINĀŠANA
[bookmark: _Ref512521679]Izpildītājam ir pienākums pirms Darbu uzsākšanas iesniegt Pasūtītājam būvspeciālista, kas veiks atbildīgā būvdarbu vadītāja pienākumus, vai būvkomersantam, kas nodarbina konkrēto būvspeciālistu, profesionālās civiltiesiskās atbildības apdrošināšanas līgumu par par būvspeciālista profesionālo civiltiesisko atbildību atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un šajā Līgumā noteiktajām prasībām.
PUŠU ATBILDĪBA
Darbu izpildes termiņa kavējuma gadījumā, Izpildītājs maksā Pasūtītājam līgumsodu 0,2% (nulle komats divi procenti) apmērā no Līguma 2.1. punktā norādītās Līguma summas par katru kavējuma dienu, bet ne vairāk kā 10% no Līguma summas 10 (desmit) darba dienu laikā pēc Pasūtītāja rēķina par līgumsoda samaksu izrakstīšanas dienas. 
Par Izpildītāja rēķina neapmaksāšanu Līgumā noteiktajā termiņā, Pasūtītājs maksā Izpildītājam līgumsodu 0,2% (nulle komats divi procenti) apmērā dienā no kavētā maksājuma summas, bet ne vairāk kā 10% no Līguma 2.1. punktā norādītās Līguma summas 10 (desmit) darba dienu laikā pēc Izpildītāja rēķina par līgumsoda samaksu saņemšanas dienas.
Ja Izpildītājs vienpusēji atkāpjas no Līguma pirms Līguma saistību izpildes, Izpildītājs maksā Pasūtītājam līgumsodu 10% (desmit procenti) apmērā no Līguma 2.1. punktā norādītās Līguma summas 10 (desmit) darba dienu laikā pēc Pasūtītāja rēķina par līgumsoda samaksu izrakstīšanas dienas.
Ja Pasūtītājs vienpusēji izbeidz Līgumu pirms Līguma saistību izpildes Līguma 9.4. punktā noteiktajos gadījumos, Izpildītājs maksā Pasūtītājam līgumsodu 10% (desmit procenti) apmērā no Līguma 2.1. punktā norādītās Līguma summas 10 (desmit) darbdienu laikā pēc Pasūtītāja rēķina par līgumsoda samaksu izrakstīšanas dienas.
Pasūtītājam ir tiesības vienpusēji, bez Pušu rakstiskas vienošanās, aprēķināto līgumsodu ieturēt no Izpildītājam izmaksājamām summām.
Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.
[bookmark: _Ref502238461]APAKŠUZŅĒMĒJI
[bookmark: _Ref157371450]Izpildītāja personālu, kuru tas iesaistījis Līguma izpildē un par kuru sniedzis informāciju Iepirkumā, kā arī apakšuzņēmējus, par kuriem tas informējis Pasūtītāju, drīkst mainīt tikai ar Pasūtītāja rakstveida piekrišanu, ņemot vērā, ka maiņai piedāvātajam personālam pilnībā jāatbilst Iepirkuma nolikuma un Līguma prasībām, kā arī, ņemot vērā Publisko iepirkumu likuma 62. pantu.
[bookmark: _Ref505331351]Izpildītājs var izmantot tikai kompetentus un uzticamus, un licencētus (ja nepieciešams) apakšuzņēmējus Darbu izpildei. Izpildītājs rakstiski paziņo Pasūtītājam par jebkuru apakšuzņēmēju, kuru tas vēlas piesaistīt vismaz 10 (desmit) darbdienas iepriekš, un iegūst rakstisku piekrišanu no Pasūtītāja pirms attiecīgā jaunā apakšuzņēmēja piesaistīšanas, aprakstot tādam apakšuzņēmējam nododamo Darbu apjomu un daudzumu.
[bookmark: _Ref502238484]Apakšuzņēmēju maiņas gadījumā Izpildītājam rakstiski jāpaziņo Pasūtītājam Darbu veids un apjoms, kā arī tam paredzētā apakšuzņēmēja nosaukums, reģistrācijas numurs, juridiskā adrese vai vārds, uzvārds, personas kods, dzīvesvietas adrese. Vienīgi Izpildītājs ir pilnībā atbildīgs Pasūtītājam par apakšuzņēmēja veiktajiem Darbiem tāpat kā par sevis veikto. Izpildītājs ir atbildīgs par visu savu saistību izpildi pret apakšuzņēmēju, tai skaitā samaksas veikšanu, un Pasūtītājs neuzņemas nekādu atbildību pret apakšuzņēmēju.
Darbu laikā Pasūtītājam ir tiesības pamatoti pieprasīt nomainīt apakšuzņēmēju, ja apakšuzņēmējs Darbu daļu veic nekvalitatīvi vai neievēro LV spēkā esošus normatīvos aktus. Izpildītāja pienākums ir nodrošināt Pasūtītāja prasību izpildi par pamatotu apakšuzņēmēja nomaiņu.
Ja Izpildītājs neievēro Līguma 8.1, 8.2., 8.3. punktā minēto, Pasūtītājs var apturēt Darbu izpildi līdz Izpildītājs ir novērsis konstatētos pārkāpumus un Līguma izpildes termiņš netiek pagarināts. 

LĪGUMA DARBĪBAS TERMIŅŠ, LĪGUMA GROZĪŠANA UN IZBEIGŠANAS KĀRTĪBA
Līgums stājas spēkā ar tā abpusējas parakstīšanas brīdi un darbojas līdz Pušu savstarpējo saistību pilnīgai izpildei.
Puses, savstarpēji vienojoties, ir tiesīgas izdarīt izmaiņas Līgumā. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi stājas spēkā pēc to abpusējas parakstīšanas un kļūst par Līguma neatņemamu sastāvdaļu.
Pusēm, savstarpēji rakstiski vienojoties, ir tiesības izbeigt Līgumu.
[bookmark: _Ref512520661]Pasūtītājs ir tiesīgs vienpusēji, bez Pušu rakstiskas vienošanās, izbeigt Līgumu, paziņojot par to Izpildītājam rakstveidā 10 (desmit) dienas iepriekš, šādos gadījumos:
ja izpildītājs neuzsāk Darbus Līgumā noteiktajā termiņā. Līgums tomēr netiek izbeigts, ja Izpildītājs 5 (piecu) kalendāro dienu no Pasūtītāja paziņojuma saņemšanas brīža laikā pierāda, ka nav vainojams pie Darbu neuzsākšanas noteiktajā termiņā;
ja Izpildītājs pārtrauc Darbu izpildi Objektā ilgāk par 3 (trīs) kalendārām dienām un šo pārtraukumu nav rakstiski apstiprinājis Pasūtītājs;
notikusi Izpildītāja labprātīga vai piespiedu likvidācija;
pret Izpildītāju uzsākta maksātnespējas procedūra;
Izpildītājs kavē Darbu izpildes termiņu vairāk par 10 (desmit) kalendārām dienām;
pret Izpildītāju Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
Līguma izbeigšanas gadījumā Izpildītājs nekavējoties vai arī ar Pasūtītāju saskaņotajā datumā pārtrauc Darbus, veic visus pasākumus, lai Objekts un Darbi tiktu atstāti nebojātā, drošā stāvoklī un atbilstoši LV spēkā esošo normatīvo aktu prasībām sakopj Objektu un nodod Pasūtītājam uz Darbiem attiecināmo dokumentāciju, nodrošina, lai Izpildītāja personāls un apakšuzņēmēji atstātu Objektu, kā arī veic citas darbības, par kurām Puses ir vienojušās.
NEPĀRVARAMA VARA (FORCE - MAJEURE)
Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
Pie šādiem apstākļiem pieskaitāmi – ugunsgrēks, kara darbība, vispārēja avārija, epidēmija, dabas stihija, kā arī citi apstākļi, kas neiekļaujas Pušu iespējamās kontroles un ietekmes robežās.
Pusei, kas atsaucas uz nepārvaramu, ārkārtēja rakstura apstākļu darbību, trīs darba dienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji pārtraukt Līgumu. Ja Līgums šādā kārtā tiek pārtraukts, nevienai no Pusēm nav tiesību pieprasīt no otras Puses zaudējumu atlīdzību.
STRĪDU RISINĀŠANAS KĀRTĪBA
Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
No Līguma izrietošās saistības ir apspriežamas atbilstoši Latvijas Republikas normatīvajiem aktiem.
Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.
CITI NOTEIKUMI
Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos. 
Līgums ir saistošs Pušu tiesību un saistību pārņēmējiem.
Visi no Līguma izrietošie paziņojumi, lūgumi, pieprasījumi, pretenzijas un cita informācija ir noformējama rakstveidā latviešu valodā. Pasūtītāja pienākums ir nosūtīt Izpildītājam uz Līgumā norādīto pasta adresi vai e–pastu visu Līgumā noteikto informāciju saskaņā ar Līgumā noteikto. Visi paziņojumi un Pasūtītājam sniedzamā informācijā Izpildītājam ir jāsagatavo rakstveidā un tā ir iesniedzama Mārupes novada Domē (Klientu apkalpošanas centrā), Daugavas ielā 29, Mārupes novadā, izņemot Līgumā noteiktos gadījumos. Puses uzņemas pienākumu sniegt rakstveida atbildi 10 (desmit) darba dienu laikā no pieprasījuma saņemšanas dienas uz jebkuru otras Puses pieprasījumu, kas saistīts ar Līguma izpildi, ja vien Līgumā nav noteikti citi termiņi.
[bookmark: _GoBack]Puses par kontaktpersonu Darbu izpildes gaitā radušos jautājumu risināšanai, kā arī ar tiesībām parakstīt Līgumā noteiktos aktus, nosaka:
No Pasūtītāja puses – _____________, e-pasts: ___________, tālrunis: +371 ___________.
No Izpildītāja puses – ______________, e-pasts: ______________, tālrunis: +371 _________.
Līgums ir sagatavots un parakstīts elektroniski.
PUŠU REKVIZĪTI
	PASŪTĪTĀJS
	
	IZPILDĪTĀJS

	Mārupes novada pašvaldība
Reģ. Nr. 90000012827
Daugavas iela 29, Mārupe, 
Mārupes nov., LV-2167
AS “SEB banka” 
Konts LV69 UNLA 0003 0111 3040 5

